Ludvig Adolph Bødtcher
Store norske leksikon,Språk og litteratur,Litteratur i verden,Europa,Danmarks litteratur,Danmarks litteratur på 1800-tallet
Ludvig Adolph Bødtcher var en dansk forfatter. Som lyriker er Bødtcher en formfullendt representant for den danske etterromantikk.
Takket være en liten arv etter foreldrene var han i stand til å leve et beskjedent, uavhengig liv som student, opptatt av estetiske sysler. Han bodde en årrekke i Italia i kontakt med den skandinaviske kunstnerkolonien, ble nær venn av Bertel Thorvaldsen, og det skyldtes især ham at Thorvaldsen etterlot sine verker til sitt fedreland.Etter hjemkomsten til København utgav Bødtcher Digte, ældre og nyere (1856), som sammen med den posthume samlingen Sidste digte utgjør hans samlede produksjon. Les mer i Store norske leksikon Danmarks litteratur Danmarks historie